CELEX: 32019D1164
Language: da
Date: 2019-07-02 00:00:00
Title: Den Udenrigs- og Sikkerhedspolitiske Komités afgørelse (FUSP) 2019/1164 af 2. juli 2019 om forlængelse af mandatet for chefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/1/2019)

8.7.2019   
               
               
                  DA
               
               
                  Den Europæiske Unions Tidende
               
               
                  L 182/41
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2019/1164
         af 2. juli 2019
         om forlængelse af mandatet for chefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/1/2019)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EU BAM Rafah) (1), særlig artikel 10, stk. 1, og
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     I medfør af artikel 10, stk. 1, i fælles aktion 2005/889/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af Den Europæiske Unions grænsebistandsmission ved grænseovergangen i Rafah (EU BAM Rafah), herunder afgørelsen om at udnævne en missionschef.
                  
               
                     (2)
                  
                  
                     Den 8. december 2017 vedtog PSC afgørelse (FUSP) 2017/2430 (2) om udnævnelse af Günther FREISLEBEN til missionschef for EU BAM Rafah fra den 4. december 2017 til den 30. juni 2018.
                  
               
                     (3)
                  
                  
                     Den 3. juli 2018 vedtog PSC afgørelse (FUSP) 2018/1004 (3) om udnævnelse af Günther FREISLEBEN til missionschef for EU BAM Rafah fra den 1. juli 2018 til den 30. juni 2019.
                  
               
                     (4)
                  
                  
                     Den 28. juni 2019 vedtog Rådet afgørelse (FUSP) 2019/1115 (4) om forlængelse af mandatet for EU BAM Rafah fra den 1. juli 2019 til den 30. juni 2020.
                  
               
                     (5)
                  
                  
                     Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Günther FREISLEBEN som missionschef for EU BAM Rafah fra den 1. juli 2019 til den 30. juni 2020 —
                  
               VEDTAGET DENNE AFGØRELSE:
         
            Artikel 1
            Mandatet for Günther FREISLEBEN som missionschef for EUBAM Rafah forlænges fra den 1. juli 2019 til den 30. juni 2020.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 2. juli 2019.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 327 af 14.12.2005, s. 28.
         
            (2)  Den Udenrigs- og Sikkerhedspolitiske Komités afgørelse (FUSP) 2017/2430 af 8. december 2017 om udnævnelse af missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/2/2017) (EUT L 344 af 23.12.2017, s. 9).
         
            (3)  Den Udenrigs- og Sikkerhedspolitiske Komités afgørelse (FUSP) 2018/1004 af 3. juli 2018 om forlængelse af mandatet for chefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/1/2018) (EUT L 180 af 17.7.2018, s. 22).
         
            (4)  Rådets afgørelse (FUSP) 2019/1115 af 28. juni 2019 om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EUBAM Rafah) (EUT L 176 af 1.7.2019, s. 6).